Montis Cárpatus

Los **montis Cárpatus** son un sistema montañosu de Uropa oriental que forma un gran arcu de 1500&nbsp;km de largor i unus 150&nbsp;km de anchor meyu, alo largu delas rayas de Áustria, Repúbrica Checa, Eslovaquia, Poloña, Ucrania, Rumania, Serbia i norti de Ungría, lo que le convierti ena segunda cordillera más larga d'Uropa tras los Alpis escandinavos, con 1700&nbsp;km. Enus Cárpatos encuentran-se las mayoris puebracionis uropeas de'oso pardo, lobu uropeu, gamuzas i lincis, cona mayol concentración en Rumania, i más dun tercio de tolas especies de prantas d'Uropa. Los Cárpatus i su piedemonti tamién concentra aguas termalis i mineralis. Rumania alberga un tercio del total uropeu destas aguas i es el segundu país con mayol superficie de bosquis vírgenis del continente tras Rusia, con 250&nbsp;000 hectáres (65 %), delas qualis la mayol parti s'encuentra enos Cárpatus. Los Cárpatus meridionalis constituyin la superficie sin rompel más grandi d'Uropa. Los Cárpatos meridionalis constituyin la superficie sin partil más grandi d'Uropa.

El sistema montañosu está formau por cordilleras que forman un arco dendi la Repúbrica Checa (3 %) al noroesti acia Eslovaquia (17 %), Poloña (10 %), Ungría (4 %) i Ucrania (11 %) asta Rumania (53 %) al esti i enas Puertas de Jierru nel Danubiu entri Rumania i Serbia (2 %) al sur. La cordillera más alta delos Cárpatus son las Tatras, ena raya entri Poloña i Eslovaquia, ondi el su picu más altu supera los 2600 metrus. La segunda cimera más alta s'encuentra enos Cárpatus orientalis rumanus con 2500 metrus.

Los Cárpatus están normalmenti partius en tres partis prencipalis: los Cárpatus occidentalis (Repúbrica Checa, Poloña i Eslovaquia), los centralis (sudeste de Poloña, esti d'Eslovaquia, Ucrania i Rumania) i los orientalis (Rumania iSerbia). Las ciais más emportantis delos Cárpatus son Bratislava i Košice, n'Eslovaquia; Cracovia en Poloña; Cluj-Napoca, Sibiu i Braşov en Rumania; i Miskolc en Ungría.

## Toponimia

Los nombris delos Cárpatus enus idiomas centruropeus son: alemán i neerlandés: *Karpaten*; checu, polacu, i eslovacu: *Karpaty*; serbiu: *Карпати* / *Karpati*; úngaru: *Kárpátok*; rumanu: *Carpați*; i ucranianu: *Карпати* (Karpaty).

El nombri se deriva mu probablementi delos carpus, una tribu delos dacius que, según atestigua Zósimo enos últimus documentus del Imperiu romanu, abitó enas laderas delos Cárpatus del Esti asta el añu 381. Otra teoría sostriba qu'el nombri dela tribu puu derival del nombri delas montañas. El “Karpetes conociu” puedi venil en última instancia dela raíz protoindoeuropea *sker-/*ker- , dela qual deriva la palabra albanesa “karpë” (roca), quiciás poruna palabra del daciu que cabia la “montaña”, la “roca”, o “rugosu”. Enus últimus documentus romanus, se hazia referencia alas montañas cárpatas del esti como *Montes Sarmatici*. Los Cárpatus ocidentalis fueron llamaus *Carpates*. La primera mención conocia de *Carpates* apareci ena geografía de Claudio Ptolomeo. Enus documentus úngarus oficialis delos sigrus XIII i XIV, los Cárpatus se nombran Thorchal o Tarczal, o el latinismu *Montes Nivium*.

## Geografía

Los Cárpatus prencipian nl Danubiu cerca de Bratislava. Arrodean Transcarpatia i Transilvania  nun meyu reondel grandi, barriendu acia el sudoesti, i terminan nel Danubiu cerquina d'Orşova, en Rumania de mó que las Puertas de Jierru asseparan  los Cárpatos delos Montis Balcanis.

El longor  total delos Cárpatus es dunos 1500 kilómetros. L'anchor dela cadena destas montañas varía entri 12 i 500 kilómetrus. L'anchor más grandi delos Cárpatus correspondi a la su mayol altura. El sistema alcanza la su mássima anchura ena meseta de Transilvania, i nel meridianu delos Montis Tatras (la cota más elevá o cumbri delos Cárpatos está nel Gerlachovský štít, a 2655&nbsp;m sobri el nivel del mari  nel territoriu eslovacu). L'área delos Cárpatus cubri una estensión dunos 190&nbsp;000&nbsp;km², i endispués de los Alpis, es el sistema montañosu más extensu d'Uropa. Inque abitualmente se hazi referencia a ellus como una cadena montañosa, los Cárpatus no forman rialmente una sucesión ininterrumpia de montañas. Más bien son varius grupus orográfica i geológicamenti destintos, apresentando una variedá estructural comparabli ala delos Alpis.

Los Cárpatus, que somenti nalgunus lugaris logran una altitú por cima de 2500&nbsp;m, nu tienin  grandis glaciaris, las abrutas cimeras, las estensas superficiis nevás i los numerosus i inmensus lagos que son comunei enus Alpis. Denguna ária dela sierra cárpata tieni nievis perpetuas, i nu ai glaciaris. Los Cárpatus ena su çona de mayol altitú únicamenti alcanzan una altura comu la dela región meya delos Alpis, cola que compartin un aspeutu común, clima, i flora.

Los Cárpatus están apartaus delos Alpis por el río Danubiu. Las dos caenas montañosas cruzan-se somenti nun puntu: montañas del Leitha en Bratislava. El citau río tamién assepara las de Stara Planina, o Montis Balcanis n'Orşova, çona del desfiladeru delas Puertas de Jierru en Rumania.

El valli del Oder i las Puertas de Moravia (o *[[Moravská Brana]]*) apartan los Cárpatus delas caenas montañosas de Silesia i Moravia, que apertencin al ala meya del gran macizu central Uropeu. A diferencia delas otras alas del sistema, los Cárpatus, que forman la línea divisoria delas aguas entri los maris norteñus (mari del Norti, mari Bálticu) i el mari Negru, están arrodeaus por tolos laus por llanuras, a sabel-si la llanura panónica nel sudoesti, el llanu del Danubiu más baxu (Rumania) nel sur, i el llano galitsianu nel nordesti.

La caena montañosa sirvió de raya pa diversus estaus, como el reinu delos Magiares, el Imperio austrúngaru i el Imperiu romanu.

### Picos más altos
Neste filu s'incluyin las cimeras más altas delos Cárpatus (aquellas superioris a 2500 metrus), la su altura, división geológica i ubicación.

### Puertus de montaña
Ena parti rumana delos Cárpatus, los puertus o passus de montaña más emportantis son (prencipiandu dendi la raya ucraniana) el puertu Prislop, el Rodna, el desfiladeru del Borgo (tamién coñeciu comu Tihuţa), el Tulgheş, el cañón Bicaz, el puertu Ghimeş, el Uz i el Oituz, el passu de Buzău, el de Predeal (cruzandu en tren dendi Braşov a Bucarest), el passu de Turnu Roşu (que cruza a través dela entalsá garganta del río Olt i que cruza el tren dendi Sibiu a Bucarest), el passu de Vulcan, el de Teregova i las Puertas de Jierru (cruzadás en tren dendi Timişoara a Craiova).

A continuación se enlistarán los principalis passus de montaña tomando comu referencia mapas digitalis, mapas impressus i instrumentus en línea.

## Geologia

Los Cárpatus se jormun a la vezi con tol sistema alpinu, nel vastu geosinclinal entri la Plataforma Rusa (al esti), el orógenu Caledonia-Hercinio (al oesti) i el escuu africanu (al sur). A partir del Cretácicu, ena jormación delos Cárpatus se produjun varias fasis de movimientus d'elevación, pertenecientis ala orogenia alpina.

El relievi adquirió el su aspeutu atual duranti el Cuaternariu, desarrollándu-se sobri un mosaico de rocas (lutitas cristalinas, rocas volcánicas, rocas ígneas i rocas sedimentarias).

Al igual qu'en los Alpis, los Apeninos o las montañas escandinavas, enus Cárpatus ai abondas çonas con relievis kársticus i calcáreus, relievis glaciaris relitus i un relievi estrutural i petrográficu variau.

## Convención al tantu dela proteción delos Cárpatus
La Convención marcu pala proteción i desenvolvimientu sostenibli delos Cárpatus fue firmada en 2003 polos sieti Estau partecipantis, siguiendu un processu consultivu enternacional facilitau pol programa de meyu ambienti de Nacionis Unias (UNEP).

## Divisionis

### Divisionis orizontalis

* Cárpatus externos (Cárpatus ocidentalis esternos i Cárpatus del esti esternus, generalmenti incl. las depressionis cárpatas esternas correspondientis)
* Cárpatus internus (Cárpatus ocidentalis internus, Cárpatus del esti internus i tolos Cárpatus restantis) Una parti emportanti delos Cárpatus esternus ocidentalis i nororientalis se llama tradicionalmenti Beskides.

### Divisionis verticalis i división general

## Véase tamién

* Montes Balcanes
* Bosque montano de los Cárpatos
* Parque nacional natural de los Cárpatos

## Referencias

## Bibliografia
* Urs-Beat Brändli, Jaroslaw Dowhanytsch (Red.): *Urwälder im Zentrum Europas. Ein Naturführer durch das Karpaten-Biosphärenreservat in der Ukraine.* Eidgenössische Forschungsanstalt WSL, Birmensdorf. Karpaten-Biosphärenreservat Rachiw. Verlag Haupt, Bern/Stuttgart/Wien 2003. ISBN 3-258-06695-7
* Bernhard Hänsel: *Die Steppe und das Karpatenbecken im Spannungsfeld zwischen nomadischen und seßhaften Lebensformen.* in: *Prähistorische Archäologie Südosteuropa.* Das Karpatenbecken und die osteuropäische Steppe. Bad Bramstedt 12.1998, 7-18. 
* Ioan Mărculeț, Bogdan Rusu: *Impactul lacurilor de acumulare din Munții Teleajenului și Buzăului asupra reliefului – observații preliminare*, Comunicări de Geografie, Vol. IX, Edit. Univ. București, 2005, p 103-106, 3 fig. 
* Kurt Scharr (Hrsg.): *Die Karpaten. Balthasar Hacquet und das "vergessene" Gebirge in Europa*. Studien-Verlag, Innsbruck/Wien/Bozen 2005. ISBN 3-7065-1952-6
* Henning Schwarz: *Rumänische Karpaten. Wanderführer*. Aragon, Moers 1995. ISBN 3-89535-043-5
* Michael Schneeberger, Frank-Michael Lange: *Die rumänischen Waldkarpaten. Maramures, Viseu de Sus und ein Abstecher in die Bukowina*. Schelzky, Berlin 1998. ISBN 3-89541-139-6
* Rainer Slotta, Volker Wollmann, Ion Dordea: *Das Gold der Karpaten - [[Roșia Montană]] und sein Bergbau zur Ausstellung im Deutschen Bergbau-Museum vom 27. Oktober 2002 bis zum 5. Mai 2003.* Deutsches Bergbau-Museum, Bochum 2003. ISBN 3-921533-95-3
* Uwe Hartmann: *Steinbachs Naturführer: Süßwasserfische*. Mosaik Verlag, 2002

## Atijus p'ahuera
https://www.dangerousroads.org/eastern-europe/romania.html?limitstart=0
* Sanctuare din Muntii Carpati , 7 februarie 2008, Adrian Bucurescu, *România liberă*
* Fotoreportaj în Munții Carpați: Alături de urși – episodul 1, 27 iulie 2011, Silviu Matei, *Descoperă*
* Fotoreportaj în Munții Carpați: Alături de urși – episodul 2, 30 iulie 2011, Silviu Matei, *Descoperă*
* Imagini din Carpații românești